Питање: Да ли је могуће табелу средити на тај начин да се количине истих наслова обједине и да се дају цене на укупну количину наручених наслова, а не појединачних наслова за сваку школу посебно, као што је наведено у Табели.

Одговор: Да, могуће је. Потребно је да табела буде оверена и потписана од стране овлашћеног лица понуђача. У поступку прегледа и вредновања понуда, Наручилац ће поступати у складу са чланом 93. Законом и тачком 13. поглавља V конкурсне документације за предметну јавну набавку.

Питање: Молимо Вас за информацију, да ли је потребно да уз конкурсну документацију доставимо попуњену Ексел табелу из прилога или је она информативног карактера?

Одговор:У складу са конкурсном документацијом за предметну јавну набавку, табела у Екселу чини саставни део понуде. За ближе информације, погледајте одговор на претходно питање.

Питање: "Потребно је да понуђач достави списак линкова ка позицијама у каталогу"
Каталог нема ни стране нумерисане да би могли дефинисати позиције у њему. Шта се под овим подразумева?

Одговор: Довољно је, уз назив уџбеника и аутора, навести линк www.mpn.gov.rs/prosveta/udzbenici/skolska-2015-5016/1839-izvod-iz-registra-odobrenih-udzbenika-skolska-2015-2016-godina и ИД број уџбеника (колона М из табеле достављене уз конкурсну документацију)

Питање: На страни 24. под бројем 17 се тражи гаранција о праву својине, у оквиру изјаве о изјава о поштовању важећих прописа о заштити на раду, запошљавању и условима рада, заштити животне средине.Изјава коју сте нам досатвили да попунимо не садржи ове гаранције. Да ли треба писати посебну изјаву?

Одговор: Довољно је доставити попуњену, потписану и оверену изјаву која је дата у оквиру конкурсне документације.

Питање: Да ли се под овлашћеним лицем за испоруку добара подразумева и пошта (поштар)?
Наиме, ми треба да испоручимо мали број уџбеника до удаљених места. На пример, у Српску Црњу и Рашинац по један уџбеник. Вожња уџбеника (тражи се регистзарски број возила) кошта вишеструко више од њихове вредности. Много нам се више исплати поклонити их школи него их возити.

Одговор: Издавач(изабрани понуђач) одређује лице коме ће поверити испоруку и које њему гарантује да ће испорука бити извршена. Наручилац одређује лице овлашћено за пријем уџбеника.

Питање: "Ви сте у конкурсној документацији  у вези обавезних услова дефинисаних чланом 75.ЗЈН навели да: „Лице уписано у регистар понуђача није дужно да приликом подношења понуде, односно пријаве доказује испуњеност обавезних услова.Наручилац неће одбити понуду као неприхватљиву, уколико не садржи доказ одређен конкурсном документацијом, ако понуђач наведе у понуди интернет страницу на којој су подаци који су тражени у оквиру услова јавно доступни.” Ми смо 17.08.2015. уписани у Регистар понудјача у АПР. Молим вас да нам кажете да ли је довољно да приложимо нашу изјаву да смо уписани у Регистар понуђача и интернет адресу АПР-а или је потребно још нешто ?

Одговор: Довољно је да наведете интернет страницу на којој су подаци о упису у Регистар понуђача јавно доступни.